钦定古今图书集成/明伦汇编/官常典/第738卷 > 孙祥 韩青
## 钦定古今图书集成/明伦汇编/官常典/第738卷 > 孙祥 韩青

按《明外史邓棨传》，“棨同时又有孙祥者，大同人。正统
十年进士。由兵科给事中擢右副都御史，守备紫荆
关。也先兵逼关，都指挥韩青出战死之。祥督兵巷战，
兵溃被杀。言官误劾，祥弃城遁去。寇退，有司修关，得
其尸于战地，焚而瘗之，不以闻。祥弟祺诣阙言冤，诏
恤其家。”

===谢泽===按《明外史邓棨传》，“棨同时又有谢泽者，上虞人。由南
京刑部主事出为广西参政。正统末，擢通政司，守备
白羊口。王师败于土木，守边者无固志，泽与其子俨
诀而行。受事未数日，也先兵大入，守将吕铎遁。泽督
兵扼山口，大风扬沙，不辨人马。或请移他关避敌，泽
不可。寇至众溃，泽按剑厉声叱贼，遂被杀。事闻，遣官”
瘗祭。录俨为大理评事。